Anexa 1

Studiu de fezabilitate ,,Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană”.Analiza Cost-Beneficiu.
Descrierea soluţiei şi necesitatea implementării

Obiectivul specific al proiectului de termoficare din Timişoara este să propună un program de investiţii care să asigure conformarea cu obligaţiile de mediu stabilite în Tratatul de Aderare, precum şi cu obiectivele strategiilor şi politicilor naţionale energetice şi de asigurare a agentului termic (cum ar fi creşterea eficienţei energetice, flexibilitatea combustibililor, siguranţa alimentării cu căldură).
Programul de investiţii propus este rezultatul prioritizării unui număr de 5 opţiuni (dintr-un total de 13 studiate în Master Plan), în baza unor criterii de selecţie financiare, de mediu, tehnice si de suportabilitate. Criteriile de selecţie s-au definit in baza obiectivelor naţionale si municipale.

In urma selectării programului de investiţii pe termen lung, proiectul recomanda investiţii prioritare pe termen scurt necesare asigurării creşterii eficientei energetice si conformării cu obligaţiile de mediu stipulate in Tratatul de Aderare. Aceste investiţii urmează să fie finanţate prin POS-Mediu Axa Prioritară 3.

Master Planul (aprobat prin HCL 201/26.05.2009), Studiul de Fezabilitate si Analiza Cost-Beneficiu prezintă situaţia actuala, previziunile pentru dezvoltarea sistemului de termoficare şi, în baza acestor informaţii, propune opţiuni strategice pentru reabilitarea sistemului de termoficare şi investiţii prioritare in vederea identificării celei mai eficiente soluţii din punct de vedere al costurilor pentru sistemul de încălzire urbana din Timişoara.

Condiţiile tehnice avute în vedere la elaborarea studiului de fezabilitate sunt:

-Cazanele de abur pe lignit de la CET Sud trebuiesc retehnologizate cu impunerea următoarelor condiţii fundamentale:

• randament 87 %

• combustibil suport gaz 5%

• emisia de NOx pe cărbune 200 mg/Nmc 6 % O2

• emisia de NOx pe gaz 200 mg/Nmc 3 % O2

-Cazanele de apă fierbinte din CET Centru trebuiesc retehnologizate cu impunerea următoarelor condiţii fundamentale :

• randament 93 %

• emisia de NOx pe gaze naturale 200 mg/Nmc 3 % O2

• emisia de NOx pe CLU 450 mg/Nmc

-Instalaţia de desulfurare de la CET Sud trebuie sa asigure:

• desulfurarea gazelor de ardere provenite de la trei cazane de 100 t/h în funcţiune la sarcina nominală
• desulfurarea gazelor de ardere în condiţiile în care lignitul utilizat atinge maximul de conţinut de sulf din banda de calitate

• desulfurarea gazelor de ardere până la un conţinut de SO2 de 250 mg/Nmc 6 % O2.

Masurile propuse de retehnologizare iau in calcul cerinţele incluse in viitoarea directiva IMMC (IPPC Recast):

• CET SUD: Nu sunt necesare măsuri suplimentare din 2016; măsurile propuse îndeplinesc cerinţele viitoarei Directive IPPC-Recast

• CET CENTRU: acest proiect propune masuri primare de reducere a emisiilor de NOx; după 2015, se vor implementa masuri suplimentare de reducere a emisiilor de noxe.
Costul investiţiei

1 €=4,1630 lei
	Retehnologizări şi investiţii noi
	Valoare anuală Mil Euro fără TVA

	
	2009
	2010
	2011
	2012

	1. Retehnologizare CAF 2 de 58,15 MW CET Centru
	
	3,64
	
	

	2. Retehnologizare CAF 4 de 116,3 MW CET Centru
	
	
	4,9
	

	3. Retehnologizare 3 cazane abur

100 t/h pe lignit existente CET Sud
	
	5,93
	5,93
	5,93

	4. Instalaţie de desulfurare CET Sud
	
	7,35
	7,35
	7,35

	5. Retehnologizare staţii pompe transport termoficare
	
	1,15
	1,15
	


Total investiţii : 50,683 milioane € (exclusiv TVA) din care C+M: 14.160.362€

Parametri economici
 Conform Analizei Cost-Beneficiu valoare economică netă actualizată (VENA) la o rată economică de actualizare de 5,5 % este plus 2,69 milioane €. Rata economică de rentabilitate (RER) este de 6%.
Finanţarea proiectului

Surse de finanţare- Milioane Euro

	
	Total
	2010
	2011
	2012

	Buget Local
	2,53
	0,9
	0,97
	0,66

	Buget Central
	22,81
	8,13
	8,7
	5,98

	Total cofinanţare publica naţională
	25,34
	9,04
	9,67
	6,64

	Grant UE
	25,34
	9,04
	9,67
	6,64

	Finanţarea totală a proiectului
	50,68
	18,07
	19,33
	13,28


TVA
	
	Total
	2010
	2011
	2012

	Finanţarea totală a proiectului (excl. TVA)
	50,68
	18,07
	19,33
	13,28

	TVA (contribuţia locală-cost neeligibil)
	9,62
	3,43
	3,67
	2,52


Concluzii

Conform Analizei Cost-Beneficiu, din punct de vedere financiar, proiectul este eligibil pentru finanţare din sprijin comunitar.

Având în vedere cele de mai sus propunem aprobarea studiului de fezabilitate ,,Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană” şi a Analizei Cost-Beneficiu.
